Võidupüha paraad toimub tänavu Tallinna lauluväljakul
#000000
Tallinna lauluväljakul toimub laupäeval, 23. juunil nii võidupüha paraad kui ka Harjumaa XXIII Maakaitsepäev. Võidupüha paraad algab kell 11. Peale paraadi, kell 12 algaval maakaitsepäeval saab näha Kaitseliidu, Kaitseväe, Päästeameti ning Politsei- ja Piirivalveameti näituseid ning toimuvad näidislahingud.
#000002
Ühtlasi tähistatakse Võidupüha paraadi ja maakaitsepäevaga Kaitseliidu 100. aastapäeva, mille puhul on paraadi rivis kõik Kaitseliidu struktuuriüksused: naiskodukaitse, noored kotkad, kodutütred, Kaitseliidu kool, küberkaitseüksus ja kõik malevad. Kaitseliit on paraadil esindatud kokku üle 1600 inimesega. Eesti üksustest on rivis veel Politsei- ja Piirivalveameti rühm ning abipolitsei liputoimkond. Välisüksustest on paraadile oodata Taani, Läti, Leedu, USA, Poola ja Rootsi liputoimkondi ning Soome ja Suurbritannia rühmi.
#000003
Maakaitsepäeva näitusel tutvustatakse elanikkonnale kaitsejõudude varustust, tehnikat ja riigi kaitsmiseks valmisolekut. Seekord on lisaks tavapärasele Kaitseliidu ja kaitseväe tehnikale väljas vabadussõjaaegse soomusauto Estonia koopia koos meeskonnaga.
#000004
Reedel, 22. juunil kell 22.30 süütavad aga noorkotkad lauluväljakul tikkude või välgumihkli abita muinastule.
#000005
Võidupüha hommikul kell 8.30 asetatakse pärjad Vabadussõjas langenute mälestusehitisele Kaitseväe kalmistul. Samas ühendatakse mälestustuli ja muinastuli võidutuleks ning tuletoojatele antakse üle Võidutule medalid.
#000006
Maakaitsepäev kulmineerub traditsiooniliselt presidendi süüdatud Võidutule jagamise tseremooniaga Jüriöö pargis. Võidutuled jagatakse Harjumaa Omavalitsuste Liidu esimehe ja Tallinna linna esindaja poolt kõikidele 16 Harjumaa omavalitsusele ning kaheksale Tallinna linnaosale. Pidulikul tulejagamise tseremoonial rivistub üles Vahipataljoni auvahtkond ning mängib Kaitseväe orkester.
#000007
Keskerakond: hoiame oma inimesi – lõpetagem rahvuspõhine vastandumine!
#000012
Jüri Ratas: valitsus on lakanud töötamast, mulle tundub, et see piin võiks lõppeda
#000014
Riigikogu Eesti Keskerakonna fraktsiooni avaldus
#000016
Kesknädal jätab endale õiguse kommentaare tsenseerida.
#000018